‘સાહેબ, આભાર તો અમારે તમારો માનવાનો કે આપે અમારા કુટુંબને શાંતિ, પ્રેમ, સલાહ, સાંત્વન અને ઘણું બધું આપ્યું. અમારું આંગણું તમારા જેવા પુણ્યાત્માને પગલે પાવન થયું. અમે શિક્ષણ અને સંસ્કારના પાઠ શીખ્યાં. તમારો અમારા ઉપરના અપાર ઉપકારનો બદલો અમે ક્યારે આપી શકીશું. મને સરોજબેન ન કહેતાં ફક્ત સરોજ કહી તમારી દીકરી ગણશો તો મને પિતાનું વાત્સલ્ય પુન: પ્રાપ્ત થયું લાગશે… આવજો, સાહેબ… અરે.. પિતાશ્રી. સમયાંતરે અમને દર્શન દેતા રહેશો.’ સમગ્ર પરિવારની આંખમાં આંસુ હતાં.